**Pianoбой** — сольны праект украінскага музыканта Дзмітрыя Шурава, былога клавішніка «Океан Ельзи», «Esthetic Education», Земфіры. Створаны ў 2009 годзе. Выконвае песні на украінскай, рускай і англійскай мовах. У праекце таксама прымае ўдзел сястра Дзмітрыя — Вольга Шурава, выпускніца Кіеўскага нацыянальнага лінгвістычнага ўніверсітэта.

Гісторыя праекта
----------------

Дзмітрый і Вольга Шуравы.
Дзмітрый Шураў і Андрэй Хлыўнюк з «Бумбокса».
На пачатку 2009 года Дзмітрый Шураў пачаў працаваць над операй «Леў і Лея», частка якой прагучала на паказе фэшн-дызайнера Алёны Ахмадулінай ў Парыжы. У працэсе працы ў Шурава з’явілася ідэя стварэння ўласнага гурта. У працы над праектам, які атрымаў назву «Pianoбой», яму дапамагала сястра Вольга Шурава, выпускніца Кіеўскага лінгвістычнага ўніверсітэта.

Першы выступ Дзмітрыя Шурава ў ролі Pianoбоя адбыўся ў верасні 2009-га ў рамках другога Moloko Music Fest. Акрамя Дзмітрыя і Вольгі ў якасці бэк-вакалісткі, у ім узялі ўдзел яшчэ адна бэк-вакалістка Ліда Тутуола, гітарыст Ілля Галушка і бубнач Андрэй Надольскі. Пасля гэтага Pianoбой выступіў на паказе калекцыі Ліліі Літкоўскай, адкрыў сваім сэтам тыдзень брытанскага кіно і сыграў канцэрт на святкаванні дня нараджэння часопіса Harper’s Bazaar ў Кіеве.

У лістападзе 2009 года адбылася прэм’ера першай песні, «Смысла.нет», на радыё і тэлебачанні, а 29 снежня 2009-га года Pianoбой адыграў у Кіеве свой першы паўнавартасны сольны канцэрт, дзе быў таксама прэзентаваны кліп на гэтую песню. Кліп быў створаны бацькам гітарыста гурта, тэатральным мастаком Аляксандрам Друганавым-старэйшым, разам з кіеўскім аніматарам Дзмітрыем Лісенбартам на аснове малюнкаў мастачкі Марыі Друганавай, дачкі Аляксандра.

У студзені 2010 года Pianoбой прыступіў да запісу дэбютнага альбома, а ў канцы лютага пачаў Клубны тур па Украіне. У першы склад гурта ўвайшлі Шуравы, Тутуола, Надольскі і гітарыст Аляксандр Друганаў. У лютым 2011 года Pianoбой сумесна з гуртом «Бумбокс» запісаў песню «Этажи». Пасля гэтага гурта пачаў супрацоўнічаць з кампаніяй «Музыка для мас» і прадзюсарам Аляксеем Сагамонавым, які таксама з’яўляецца прадзюсарам «Бумбокса». У 2011-м былі запісаныя кліпы на песні «Ведьма», «Уикенд», «Утекай» і «Этажи» (апошняя разам з «Бумбоксам»).

У сакавіку 2012 года Pianoбой дзякуючы песні «Ведьма» перамог у намінацыі «Адкрыццё года» прэміі «Чартова дюжина» расійскай радыёстанцыі «Наша радыё». У маі 2012-га выйшаў дэбютны альбом гурта — «Простые вещи». Альбом быў выпушчаны лэйблам Lavina Music. У жніўні 2012-га Pianoбой разам з «Бумбоксом» и «ТНМК» запісалі кавер на песню Михей и Джуманджи «Для тебя» для канцэрту-трыб’юта, а ў студзені 2013 года выпусцілі кліп на гэты кавер.

У верасні 2013-га выйшаў альбом «Не прекращай мечтать». У красавіку 2014-га Pianoбой запісаў кліп на песню «Родина». У ліпені 2014-га запланаваны ў Маскве канцэрт гурта трапіў пад забарону ўрада расійскай сталіцы.

Склад
-----

Мікалай Кісцянёў і Дзмітрый Шураў.
### Цяперашнія ўдзельнікі

* Дзмітрый Шураў — вакал, фартэпіяна
* Вольга Шурава — бэк-вакал, клавішныя, гітара, перкусія
* Мікалай Кісцянёў — бас-гітара
* Рыгор Алейнік — барабаны
* Сяргей Грызлоў — гітара
* Мацвей Міронаў — скрыпка
* Дзяніс Карачэўцаў — віяланчэль
* Сяргей Вілка — флейта

### Былыя ўдзельнікі

* Ліда Тутуола — бэк-вакал
* Аляксандр Друганаў — гітара
* Мікалай хамутоў — барабаны
* Максім Малышаў — барабаны
* Аляксандр Палякоў — барабаны
* Андрэй Надольскі — барабаны
* Уладзімір Паўлоўскі — гітара
* Максім Цывіна — дырэктар

Дыскаграфія
-----------

* «Простые вещи» (2012)
* «Не прекращай мечтать» (2013)
* «Take Off» (2015)

Кліпы
-----

* Смысла.нет (2009)
* Ведьма (2011)
* Этажи (2011)
* Отличный уикенд (2011)
* Утекай (2011)
* Простые вещи (2012)
* Света (2012)
* Для тебя (2013)
* Бандерлоги (2013)
* Поезд (2013)
* Родина (2014)
* Горя Чуть Слышно (2015)
* Кохання (2015)
* Родимки (2016)
* Шампанські очі (2017)
* На Вершині (2017)
* Полуничне небо (2017)
* Все що тебе не вбиває (2018)
* Підручник (2018)
* Айсберги (2019)
* Цілуй feat. Shy (2019)
* Ніхто не сам feat. Open Kids (2019)
* Перша леді feat. Alina Pash (2019)
* Я можу все (2019)
* Сліди (2019)
* ДОЩ (2019)
* Пустеля (2019)
* Павутиння (2019)
* Кришталь (2019)
* Сьогодні це ми (2019)
* Якщо хочеш новий рік (2019)

Зноскі
------

1. ↑  Pianoboy — Best Music
2. 1 2 3  Дмитрий Шуров: «Мы настоящая банда и нас объединяет горячее желание играть» Архівавана 14 ліпеня 2014. gorod.dp.ua (22 февраля 2010)
3. 1 2  Pianoбой отправляется в тур по Украине Архівавана 9 сакавіка 2016. Open.Music (16 февраля 2010)
4. ↑  Пой, Pianoбой! Интервью с Дмитрием Шуровым Архівавана 14 ліпеня 2014. The Spot (4 марта 2010)
5. ↑  Дмитрий Шуров: «Песни для группы pianoбой я начал писать еще в детстве» Архівавана 14 ліпеня 2014. ФАКТЫ и комментарии (21 мая 2012)
6. ↑  Pianoбой выпускает дебютный альбом Архівавана 14 ліпеня 2014. Корреспондент.net (15 мая 2012)
7. ↑  Новый клип «Бумбокс, Pianoбой, ТНМ Конго» на песню Михея и Джуманджи — «Для тебя» Архівавана 14 ліпеня 2014. be in trend (16 января 2013)
8. ↑  Дмитрий Шуров и группа Pianoбой сняли клип «Родина» Архівавана 14 ліпеня 2014. INSIDER (24 апреля 2014)
9. ↑  Pianoбой выпустил клип на песню Родина Архівавана 14 ліпеня 2014. Корреспондент.net, (24 апреля 2014)
10. ↑  У Росії скасували виступ українського гурту «Pianoboy» Архівавана 6 ліпеня 2014. Еспресо TV (2 июля 2014)
11. ↑  Власти Москвы отменили выступление известного украинского артиста в столице РФ Архівавана 14 ліпеня 2014. Новое Время (2 июля 2014)

|  |  |
| --- | --- |
| ⚙️   У сацыяльных сетках | У Кантакце · Facebook |
| Фота, відэа і аўдыё | Apple Music · Deezer · Google Play Music · Instagram · Last.fm · SoundCloud · Spotify · Яндэкс Музыка · YouTube |
| Тэматычныя сайты | Discogs · MusicBrainz · Rate Your Music |
| Нарматыўны кантроль | ISNI: 0000 0004 6894 5561 |